CELEX: 32009R0966
Language: hr
Date: 2009-10-15 00:00:00
Title: Uredba Komisije (EZ) br. 966/2009 od 15. listopada 2009. o izmjeni Uredbe (EZ) br. 657/2008 o utvrđivanju pravila za primjenu Uredbe Vijeća (EZ) br. 1234/2007 u pogledu potpore Zajednice za opskrbu učenika u obrazovnim ustanovama mlijekom i određenim mliječnim proizvodima

03/Sv. 037
            
            
               HR
            
            
               Službeni list Europske unije
            
            
               116
            
         32009R0966
   
               L 271/10
            
            
               SLUŽBENI LIST EUROPSKE UNIJE
            
            
               15.10.2009.
            
         
      UREDBA KOMISIJE (EZ) br. 966/2009
   od 15. listopada 2009.
   o izmjeni Uredbe (EZ) br. 657/2008 o utvrđivanju pravila za primjenu Uredbe Vijeća (EZ) br. 1234/2007 u pogledu potpore Zajednice za opskrbu učenika u obrazovnim ustanovama mlijekom i određenim mliječnim proizvodima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 102. u vezi s njezinim člankom 4.,
   budući da:
   
               (1)
            
            
               Iskustvo je pokazalo da određeni proizvodi trenutačno navedeni u popisu iz Priloga I. Uredbi Komisije (EZ) br. 657/2008 (2) nisu dostupni na tržištu u nekoliko država članica.
            
         
               (2)
            
            
               Kako bi se osiguralo da se u državama članicama može koristiti veći izbor proizvoda koji ispunjavaju uvjete za potporu, potrebno je proširiti popis proizvoda. Budući da povećanje broja proizvoda za koje se može ostvariti potpora ne dovodi do promjene parametara za određivanje visine potpore, visina potpore za proizvode kategorije II. trebala bi ostati nepromijenjena.
            
         
               (3)
            
            
               Iskustvo je također pokazalo da definicije sira i sladila nisu jasne te ih je stoga potrebno izmijeniti.
            
         
               (4)
            
            
               Uredbu (EZ) br. 657/2008 trebalo bi stoga na odgovarajući način izmijeniti.
            
         
               (5)
            
            
               Upravni odbor za zajedničko uređenje poljoprivrednih tržišta nije dostavio mišljenje u roku koji je odredio njegov predsjedavajući,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 657/2008 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. listopada 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 299, 16.11.2007., str. 1.
   
      (2)  SL L 183, 11.7.2008., str. 17.
   PRILOG
   
      
         „PRILOG I.
         
            POPIS PROIZVODA ZA KOJE SE MOŽE OSTVARITI POTPORA ZAJEDNICE
         
         
            Kategorija I.
         
         
                     (a)
                  
                  
                     toplinski obrađeno mlijeko (1);
                  
               
                     (b)
                  
                  
                     toplinski obrađeno mlijeko s čokoladom, voćnim sokom (2) ili aromatizirano, s masenim udjelom od barem 90 % mlijeka iz točke (a) i koje sadrži najviše 7 % dodanog šećera (3) i/ili meda;
                  
               
                     (c)
                  
                  
                     fermentirani mliječni proizvodi sa ili bez voćnog soka (2), aromatizirani ili nearomatizirani, s masenim udjelom od barem 90 % mlijeka iz točke (a) i koji sadrže najviše 7 % dodanog šećera (3) i/ili meda.
                  
               
            Kategorija II.
         
         Aromatizirani ili nearomatizirani mliječni proizvodi s voćem (4), fermentirani ili nefermetirani, s masenim udjelom od barem 75 % mlijeka iz kategorije I. točke (a) i koji sadrže najviše 7 % dodanog šećera (5) i/ili meda.
         
            Kategorija III.
         
         Svježi i topljeni sirevi koji sadrže najviše 10 % nemliječnih sastojaka (6).
         
            Kategorija IV.
         
         Sirevi Grana Padano i Parmigiano Reggiano.
         
            Kategorija V.
         
         Sirevi koji sadrže najviše 10 % nemliječnih sastojaka i koji nisu obuhvaćeni kategorijama III. i IV (6).
      
   
   
      (1)  Uključujući mliječne napitke bez laktoze.
   
      (2)  Voćni sok primjenjuje se u skladu s Direktivom Vijeća 2001/112/EZ od 20. prosinca 2001. o voćnim sokovima i određenim sličnim proizvodima namijenjenim prehrani ljudi.
   
      (3)  U smislu ove kategorije, šećer znači sve stavke navedene pod oznakama KN 1701 i 1702. U proizvodima iz ove kategorije, sladila se koriste u skladu s Direktivom 94/35/EZ Europskog parlamenta i Vijeća od 30. lipnja 1994. o sladilima za uporabu u hrani.
   
      (4)  U smislu ove kategorije, mliječni proizvodi s voćem uvijek sadrže voće, voćnu pulpu, voćnu kašu ili voćni sok. U smislu ove kategorije, voće znači stavke iz poglavlja 8. kombinirane nomenklature. Voćni sok, voćna pulpa i voćna kaša primjenjuju se u skladu s Direktivom Vijeća 2001/112/EZ od 20. prosinca 2001. o voćnim sokovima i određenim sličnim proizvodima namijenjenim prehrani ljudi.
   
      (5)  U smislu ove kategorije, šećer znači sve stavke navedene pod oznakama KN 1701 i 1702. Šećer dodan voću uključen je u najveću količinu od 7 % dodanog šećera. U proizvodima iz ove kategorije, sladila se koriste u skladu s Direktivom 94/35/EZ Europskog parlamenta i Vijeća od 30. lipnja 1994. o sladilima za uporabu u hrani.
   
      (6)  Proizvodi iz ove kategorije u skladu su sa zahtjevima utvrđenima u točki II. Priloga XII. Uredbi (EZ) br. 1234/2007.”